સુરત અને બારડોલી વચ્ચે આવેલા કીમ સ્ટેશને મુસાફરોએ બુધવારે વહેલી સવારથી ભારે હોબાળો મચાવ્યો હતો અને ચેઇન ખેંચીને ટ્રેન પણ અટકાવી હતી. ઉલ્લેખનીય છેકે થોડા સમય પહેલા મહેમદાવાદ સ્ટેશને પણ ટ્રેનના સમય બદલાતા મુસાફરો હેરાન થયા હતા અને તેઓને એસટી પર ચઢીને કે ખાનગી બસોમાં જવાની ફરજ પડી હતી. આ સમયે ફરી એક વાર મુસાફરોએ કીમ ખાતે ભારે હોબાળો મચાવ્યો હતો અને અજમેર-પુરી એક્સપ્રેસ રોકી હતી. મુસાફરોના જણાવ્યા મુજબ તેઓ નિયત સમયે રોજબરોજ કામધંધે પહોંચી શકતા નથી.